جمهور باشقانلیغی سؤزچوسو ابراهیم کالین تورکیه-نین لیبیا-دا قانونی طرابلس حکومتینه دستکی‌نین بوندان سونرا دا داوام ائدجگینی وورغولادی.
السراج حکومتی باریش سئور حل یوللاریندان‌ کئچدی و هله ده قبول ائدیر. اما قیامچی خفتر طرفی 2019-جو ایلین آوریلینده باغلانیلان ابوظبی راضیلاشماسینی، تخمینن 1،5 ایلدیر کی، بوتون موقاویله، آتشکس چاغیریش‌لاری و باریش گؤروش‌لرینی پوزور.
طرابلس حکومتی‌نین آتشکسین داوام ائتدیریلمه‌سی ایله باغلی معین شرط‌لری وار. بونلاردان بیری ده هر کسین 2015-جی ایلده ایمضا‌لانان صخیرات راضیلاشماسینداکی موضع لرینه گئری چکیلمه‌لری‌دیر. بونا اساساً، خفتر قوه‌لری سرت و جفرا-دان چیخما‌لی‌دیر.
تورکیه قانونی طرابلس رهبرلیگینه اولان دستکی سونونا قدر داوام ائتدیره‌جک".
ابراهیم کالین یونانیستان-ین دوغو آغ دنیزینده ائتدیگی پوزونتولارا دا توخونا‌راق بونلاری سؤیله‌ییب: "تورکیه-نی سایما‌دان دوغو آغ دنیزینده انرژی خریطه‌سی و سیاسی ثابت‌لیک یاراتماق مومکون دئییل."
